LABYRINTH OF RAMAL

Läpipeluuohje suomeksi

Tarinan alku

Jossakin päin Malesiaa on tulivuori joka uhkaa purkautua. Se ei ole purkautunut moneen vuosisataan ja sen kraatterissa oleva muinaisen kansan rauniot uhkaavat tuhoutua. Tutkijat eivät ole onnistuneet löytämään raunioista mitään arvokasta ja eivät siksi pidä tarpeellisena enää lähettää sinne tutkimusryhmää uhkaavan tulivuorenpurkauksen takia. Lara päättää kumminkin tutkia paikan sillä aina voi löytyä jotakin joka on jäänyt tutkijoilta huomaamatta... Ehtiikö hän selvittää labyrintin sokkelot ennenkuin laava peittää kaiken alleen..?? Onnistuuko hän välttämään kaikki muinaisen kansan asettamat ansat..?? Selviääkö hän salaisuuden vartijoista, tappavan vaarallisista tulipalloista..? Ota selvää... Pelaa itse..!
 

Ulkokenttä:

Muista tallentaa tilanne aina ennen vaarallisia hyppyjä sillä Lara kuolee jouduttuaan laavaan.
Aluksi kamera kiertää koko ulkoalueen ja näyttää samalla oikean kulkureitin laavan keskellä olevalle talolle. Myös kallion seinissä kasvavat vihreät kasvit näyttävät oikean reitin talolle.
Kun video päättyy hyppää oikealle puolelle ja hae soihdut kallion halkeamasta (huone 72). Sitten palaa takaisin aivan laavan reunalle niin että aloituspaikka johon Lara liukui jää yläpuolellesi. Hyppää kallion päälle ja pidä toimintanäppäin (ctrl) pohjassa jolloin Lara jää roikkumaan käsiensä varassa kallion kulmauksesta. Nyt siirry käsien varassa oikealle niin pitkälle kun pääset ja ponnista sitten ylös pitäen hyppynappia (Alt Gr) pohjassa jolloin Lara hyppää taaksepäin ja päätyy laavan ympäröimälle saarekeelle (huone 75).
Kulje saaren toiseen päähän ja hyppää vauhdin kanssa toiselle saarelle. Hyppäämällä pääsee saaren huipulle. Poimi soihdut ja siirry jälleen toiselle puolelle saarta. Hyppää jälleen vauhdin kanssa pienemälle saarelle ja sieltä hyppäät kallion ulokkeelle toimintanäppäin pohjassa jolloin Lara saa otteen ulokkeen laidasta ja pääsee nousemaan ylös kielekkeelle.
Ota vauhtia ja hyppää toiselle kielekkeelle kallion kyljessä (huone 73). Nyt vasemalla puolella on pieni tasanne laavan keskellä jonne täytyy hypätä. Se onnistuu parhaiten niin että Lara kääntyy kasvot tasanetta kohti ja menee selkä kalliota vasten. Sitten otetaan vauhtia ja hypätään välittömästi. Jos lara ehtii liukumaan kallion liuskaa pitkin alaspäin niin silloin hyppy ei enää ulotu tasanteelle asti!
Tältä tasanteelta hypätään suuremalle saarelle ja sieltä taas kallioseinämän kielekkeelle. Nyt täytyy hypätä ylös niin että Lara saa otteen kallion laidasta ja voi siirtyä käsiensä varassa vasemalle niin pitkälle kun pääsee. Pudottaudu alas (huone 69). (Jos haluat hakea pienen lääkekäärön laavan keskellä olevalta saarekeelta niin hyppää sinne vauhdin kanssa. Poimi käärö ja hyppää takaisin samalla tavoin, hyppy on vaikea mutta mahdollinen!)
Nyt kiipeä ylös kallion laitaa, joudut myös hyppäämään ja löydät kallion sisään menevän pienen luolan (huone 79). Sytytä soihtu ja ryömi luolan sisälle, kun tulet takaisin ulos nouse seisomaan ja käänny kasvot luolan suuaukkoa kohti. Paina toimintanäppäin pohjaan ja hyppää taaksepäin. Lara liukuu kalliota alas kohti laavaa, mutta saa otteen kallion laidasta ja pystyy siirtymään käsiensä varassa vasemalle niin pitkälle kun pääsee. Kierrä kallion kulma käsien varassa roikkuen ja nouse ylös. 
Kulje oikealla puolella olevan kallion ja vasemalla olevan laavan välistä niin pitkälle kun pääset ja hyppää sitten laavan yli toiselle kallioseinustalle (huone 70). Kulje taas niin pitkälle kun pääset. Nyt on hypättävä kallion päälle niin että Lara liukuu sitä pitkin alas ja saa otteen kallion reunasta aivan laavan yläpuolella. Taas siirrytään käsien varassa vasemalle seuraavalle tasanteelle. Toista sama uudelleen päästäksesi seuraavalle tasanteelle. Nyt kiipeä ylös kalliota pieneen halkeamaan ja hyppää loivalle kalliolle niin että Lara saa jälleen otteen käsillä kallion laidasta ja pystyy siirtymään käsiensä varassa vasemmalle. Kulje niin pitkälle kuin pääset roikkumalla. Pudottaudu alas. Ylhäällä kallion kulmauksessa on pieni luola josta löydät uzit (salaisuus 1). Luola on kätketty varjoihin, mutta kiipeämällä sen löytää (huone 81).
Palaa takaisin alas ja hyppää roikkumaan käsien varaan oikealla puolella olevaan kallion reunaan ja siirry käsien varassa jälleen vasemalle niin pitkälle kuin pääset. Pudottaudu alas ja hyppää laavan keskellä olevalle saarekkeelle ja sieltä suurelle saarelle jonka keskellä on suuri talo.
Talon sisälle johtava ovi on kiinni ja vipu joka avaa oven löytyy talon toiseltapuolen seinän vierestä. Vedä vipua ja ovi avautuu. Voit mennä sisälle taloon.
(Salaisuudet 2 ja 3): Talon vasemalla puolella on saari jonka päällä voit nähdä suuren lääkelaukun sinisen valon loisteessa. Pääset lähelle saarta mutta et ylety hyppäämään sinne kallioulokkeelta. Käyttämällä soihtua pystyt erottamaan laavassa polun joka näkyy erillaisena pintana ja kulkemalla tätä reittiä pitkin pääset saarelle turvallisesti ja myös takaisin.
Kolmas salaisuus on kätketty talon savuhormiin. Talon oikealla puolella on kalliokouhoutuma ja hyppäämällä sen korkeimmasta kohdasta ilman vauhtia saa otteen katon laidasta ja pääsee kiipeämään katolle. Hormi ei ole syvä joten sinne voi hypätä suoraan ja poimia toisen suuren lääkelaukun.

Talo:

Talon maanpäällinen osa on tyhjä, siellä ei ole poimittavia esineitä. Kulje pientä tunnelia pitkin alaspäin ja saavut suuren korkean hallin yläosaan (huone 35). Alapuolella kulkee rikki menneitä siltoja sekä kaikkein alimpana aaltoilee vettä. Tulipallo syöksee Laran kimppuun ja sitä ei voi tuhota asein. Pudottaudu etuoikealle alas (Lara ei osu siltoihin!) veteen (4 kerrosta) ja nouse pintaan. Näet poikki olevan sillan, sillan toisessa päässä on pimeä huone ja toisessa käytävä. Ui käytävä puoleiselle laidalle ja tartu sillan matalimpaan kohtaan, siitä pääse ponnistamaan ylös. Juokse käytävään tulipallon seuratessa Laraa ja kiipeä mutkitteleva portaikko ylös. Näet punahehkuisen tilan ja siellä patsaan (huone 37). Patsas vangitsee ja tuhoaa Laraa seuraavan tulipallon. Voit väistellä tulipalloa siihen asti tai palata takaisin halliin (tulipallon ei pitäisi enää seurata...). Hyppää sillan toiselle puolelle vauhdin kanssa ja pääset pimeän huoneen vierelle.
Sytytä soihtu ja katso lattiaa tarkasti. Huoneen lattialla kasvaa ruohoa, mutta se kätkee alleen tuliansan (huone 27). Huomaat soihdun valossa mutkittelevan polun ja se on turvallinen reitti huoneen toiselle laidalle (polulla ruoho on vihreämpää!). Poimi lisää soihtuja matkanvarrelta, tarvitset niitä...
Huoneen toisellapuolen on aukko suurempaan huoneeseen jonka keskellä on toinen huone ja sen keskellä taas kolmas huone! Käytä soihtua ja kulje oikealle kohti pimeää nurkkausta. Lattiassa on kuvio jolle astumalla keskimmäiseen huoneeseen johtava ovi avautuu (kamera näyttää oven aukenemisen). Nyt sinulla on 32 sekunttia aikaa juosta avautuvan oven ohi ennenkuin se sulkeutuu!! Käytä pikajuoksunäppäintä! Muuten et ehdi... Valitse kahdesta vaihtoehdosta se lyhyempi reitti oven luokse! Nopeatempoinen musiikki tahdittaa juoksuasi.
Jos epäonnistuit, voit yrittää uudelleen...
Kun pääset pienempään huoneeseen tallenna tilanne ja näet lattiassa jälleen kuvion sille astumalla kamera näyttää jälleen oven avautumisen (huone 26). Nyt sinulla on 22 sekunttia aikaa ehtiä avautuvan oven ohi! Juokse niin kovaa kuin pääset! Jos et ehdi niin lataa pelitilanne uudelleen...
Tulet pitkään ja kapeaan huoneeseen jonka lattialla on ruohoa. Varo piikkiansaa oikealla puolellasi! Kulje vasemalle ja sieltä huoneen toiselle puolelle. Näet käytävän ja sen toisessa päässä jälleen piikkiansan. Ainoa tapa päästä sen ohi on kiivetä seinän viereessä olevalle korokkeelle ja hypätä roikkumaan kattoon käsien varassa. Kulkemalla näin katosta roikkuen koko matkan käytävän päähän voi ylittää piikkiansan vahingoittumatta sen lauetessa Laran alla.
Jälleen tulipallo hyökkää Laran kimppuun, nyt niitä on kaksi! Juokse seinässä olevasta aukosta alas tunneliin ja kiivas musiikki tahdittaa Laran askelia tulipallojen lentäessä Laran kanoilla...

Labyrintti

Juokse portaat alas ja joudut käytävään jonka pohjalla on vettä (huone 14). Käänny vasemmalle ja jatka juoksua vedessä. Kuljet punahehkuisen ikkuna aukon ohi ja käytävien risteyksissä käänny aina oikealle niin pääset huoneeseen jossa on jälleen patsas joka tuhoaa tulipallot. Säästätä energiaa jos et jää odottamaan tulipallojen tuhoutumista vaan palaat takaisin käytävään ja suuntaat oikealle. Katso kattoa ja huomaat sen kasvavan vihreää kasvustoa, seuraa sitä. Käännyt siis risteyksissä aina sinne missä näet katossa vihreän kasvuston.
Saavut vihreähehkuiseen tilaan jossa näet jälleen tulipalloja tuhoavan patsaan (huone 11). Tarvitset patsasta pian! Jatka eteenpäin sokkelossa ja näet seinässä kasvot jonka suusta tulee vettä lattialle. Sekin mistä vesi tulee Laran jalkojen alle nyt selvisi!  Tulipallo käy jälleen Laran kimppuun joten palaa takaisin patsaan luo ja jätä tulipallo patsaan hoideltavaksi!
Palaa takaisin vesiputouksen luo ja jatka matkaa seuraten katon kasvustoa. Saavut paikkaan jossa pystyt näkemään seinässä olevasta aukosta huoneen jossa on vettä, vesiputous, pylväitä ja piikkejä vedessä (huone 12). Jatka eteenpäin, saavut portaille, mene niitä alas. Kulman takana on viistosti ylös nouseva käytävä ja kamera siirtyy kuvaamaan Laraa vain yhdestä kulmasta. Astumalla käytävään näet piikkipallon vierivän Laraa kohti! Hyppää taakse ja sitten sivulle takaisin sinne mistä tulit ja piikkipallo vierii Laran ohi pysähtyen seinään. Kiipeä portaat takaisin ylös ja hyppää roikkumaan katosta. Kierrä kulmaus piikkipallon yli ja jatka matkaa roikkuen katossa. Toinen pallo vierii Laran alitse... Pudottaudu alas ja mene sivukäytävään. Sen päässä on patsas. Tartu patsaaseen toimintanäppäimellä ja vedä sitä taaksepäin niin että se liukuu lattiassa olevan kuvion päälle. Tämä kytkee vesihuoneessa olevat piikit pois toiminnasta! Palaa takaisin samaa reittiä sen punahehkuisen huoneen kohdalle jossa oli lapyrintin ensimmäinen patsas...
Seuraa jälleen katossa olevaa vihreää kasvustoa, kun se HAARAUTUU KÄÄNNY silloin OIKEALLE. Pääset nyt huoneeseen jossa on vesiputous ja pylväitä. Piikkejä ei enää näy. Poimi soihtuja nurkkauksesta ja mene sitten veteen. Tartu pylväisiin ja vedä niitä veden alla olevan ristikon päälle. Aina kun yksi pylväs on ristikon yhden osan päällä näkyy videokuva ovesta. Käytä kahta mahdollista pylvästä ristikon jokaisen kohdan päällä, viimmeinen kohta aktivoi kytkimen joka avaa oven...
Palaa taas takaisin siihen risteykseen jossa katossa oleva kasvusto haarautui. Käänny nyt taas oikealle ja seuraa kasvustoa. Kun se jälleen haarautuu niin mene vasemalla olevaan käytävään. Näin pääset sen oven luo joka avautui! (huone 16). Poimi soihdut korokkeelta ja TALLENNA TILANNE! Nyt seuraa pelin ehkä vaikein kohta..!
Astu oven alitse halliin jonka keskellä on vesiallas. Tulipallo hyökkää kimppuusi jälleen! (Seuraavaan selostuksen suorittamiseen on noin minuutti aikaa, pidä kiirettä...!) Sukella veteen ja ui vedenalaisesta seinäaukosta toiseen vedenalaiseen huoneeseen (huone 46). Sukella syvemmälle (huone 47) ja poimi pohjalta suuri lääkelaukku, tulipallo seuraa sinua edelleen veden alla. Etsi seinästä käytävän suuaukko ja sukella sinne. Sukella käytävää pitkin kunnes näet lattiasta nousevat ja laskevat piikit. Ui niiden vierelle. Oikea ajoitus läpäistä piikit on silloin kun ne ovat juuri nousseet esille lattiasta!! Kun olet selvittänyt ensimmäisen piikkiansan kannattaa tallentaa tilanne, mutta eri paikkaan kuin aiemmin! Tee samoin kolmen muun piikkiansan kanssa. Kun olet läpäissyt ne ui ylös ja pääset veden pinnalle hengittämään raitista ilmaa... Tulipallo seuraa yhä! Nouse vedestä tasanteelle ja anna siellä olevan patsaan hoidella tulipallo (huone 18). Sukella takaisin veteen ja etsi seinästä kapea aukko jonka kautta pääset toiseen vesihuoneeseen. Nouse pintaan ja kiipeä ylös vedestä. Huoneessa on vesiputous ja ristikkoikkunan luota löydät suuren lääkelaukun. Toisellapuolen huonetta on aukko käytävään josta löytyy vipu. Vedä vivusta ja kamera näyttää kuinka ovi jälleen avautuu jostakin päin sokkeloa...(saattaa olla ettei kamera välttämättä toimi!). Palaa vesihuoneeseen ja TALLENNA TILANNE! Joudut palaamaan takaisin piikkiansoja sisältävän tunnelin kautta! Kun olet selvinnyt ehjänä takaisin vesiallashuoneeseen seuraa jälleen katossa olevaa kasvustoa kääntymällä nyt vasemmalle risteyksestä.
Joudut kulkemaan pitkän matkan sokkelossa ja kahlaamaan jälleen vedessä. Ohitat jossakin vaiheessa toiset kasvot jonka suusta tulee vettä. Lopulta saavut portaikolle ja kiipeämällä ne ylös pääset pois tunkkaisesta sokkelosta kivestä rakennettuihin tiloihin (huone 25). Pääset nyt punasävytteiseen huoneeseen (huone 24) jonka lattialla on ristikko (voit nähdä alapuolisen huoneen). Mene oviaukolle joka on pienellä tasanteella varoen piikkiansaa nurkkauksessa. Sytytä soihtu niin näet että seinän vierustalla olevan katon pinta on erikoinen ja siinä pystyy roikkumaan. Hyppää siis ylös ja tartu kattoon. Roikota itseäsi käsien varassa kulkien kulman ympäri toiseen nurkkaan (ylität oven). Pudottaudu alas ja vedä vivusta joka on lattialla. Kiipeä pois kolosta ja mene avautuneesta ovesta sisälle.
Saavut jälleen huoneeseen jonka lattiassa on ristikko, takanasi oleva ovi sulkeutuu... Vasemmalla oleva ovi on kiinni. Mene käytävään ja käänny vasemmalle. Tulipallo hyökkää kimppuusi. Sytytä soihtu niin näet että vasenta seinää pitkin voi kiivetä. Kiipeä seinää pitkin korkeammalle ja sitten oikealle niin pääset käytävässä olevan tukoksen ohi! Saavut huoneeseen jossa loistaa keltainen valo, sekä korokkeelle on jälleen tulipallon tuhoava patsas. Poimi pieni lääkekäärö korokkeelta ja palaa takaisin. Nyt ovi on auki ja pääset laskeutumaan alapuolella olevaan huoneeseen. (Huom. Älä mene huoneeseen jossa oli ristikkolattia! Silloin alkaa maanjäristys ja sitä ei voi keskeyttää... pugi pelissä)
Käänny vasempaan ja näet käytävän jonka lattiassa on piikkejä. Vieressä on tasanne jonne ei voi hypätä, mutta seinä on kiivettävissä! Kiipeä tasanteelle ja näet katossa ristikon (yläpuolella olevan huoneen lattia). Hyppää ylös ja tartu käsin ristikkoon. Kulje käsien varassa huoneen poikki toisellapuolella olevalle tasanteelle ja vedä vipua. Käytävän piikit laskeutuvat...
Hyppää alas ja mene käytävään. Sen päässä on siirettävä patsas. Työnnä sitä niin pitkälle kuin se menee. Kiipeä vieressä olevaa seinää pitkin ja kierrä patsaan toiselle puolelle. Nyt vedä patsasta niin pitkälle kuin se tulee. Kiipeä jälleen seinälle ja kierrä patsas. Nyt työnnä jälleen sitä lattiassa olevan kuvion päälle. Video näyttää jälleen oven avautumisen...
Kun palaat takaisin käytävään huomaat piikkien olevan jälleen pystyssä. Hyppää ilmaan ja ota käsiote katosta. Nyt voit siirtyä käsien varassa piikkien yli.
Mene seuraavaan huoneeseen. Saavut huoneeseen jossa on katossa ristikko (tässä huoneessa on yksi salaisuus, löydätkö sen!?). Jatka eteenpäin, saavut jälleen sokkeloon. Seuraa katossa olevaa vihreää kasvustoa...
Saavut leveiden portaiden alapäähän ja kun astut portaille alkaa musiikki soida ja tulipallo ryntää kimppuun (huone 9). Juokse portaat ylös ja näet edessäsi olevan huoneen keskellä aukon. Pudottaudu varovasti alas ja sen pohjalla oleva patsas huolehtii tulipallosta. Kiipeä seinää ylös kuopan toiselta puolen (soihdun valossa näkyy tikkaat) ja jatka matkaa.
Saavut suureen saliin jonka yli ja poikki menee silta. Alla aaltoilee vesi. Poimi suuri lääkelaukku nurkasta. Kun Lara menee sillalle kamera kuvaa tapahtumaa ylhäältä (huone 1). Sillan toisessa päässä on ovi, sen avaamiseen tarvitaan kaksi timanttia (huomaa timanttien paikat seinissä!). Sukella veteen ja etsi aukkoa vastakkaiselta seinältä (niitä on kaksi). Sukella aukkoon ja mene tunnelia pikin kunnes pääset veden pinnalle. Kiipeä tasanteelle ja seuraa käytävää ohi kolmen ristikkoikkuna-aukon (huone 6). Pääset pienelle alttarille (huone 7) jossa on yksi timantti. Poimi se ja palaa samaa reittiä takaisin suureen saliin jossa sillat ovat.
Seisomalla sillalla kasvot oveen päin on vasemmalla puolellasi oviaukko huoneeseen. Mene sinne ja sytytä soihtu. Huone on pimeä, mutta soihdun valossa näkyy kaksi tasannetta lattiassa joista ensimmäiselle voi hypätä. Toisen luo pääsee hyppäämällä kohti seinää ja tarrautumalla kiinni sen pintaan. Kiipeä aika ylös ja siirrä itseäsi eteenpäin seinästä kiinni pitäen. Kun et enää pääse pidemmälle on aika hypätä taaksepäin jolloin Lara tipahtaa toiselle tasanteelle. Nyt pääsee hyppäämään huoneen perille jossa on toinen timantti. Palaa samaa reittiä takaisin...
Mene nyt ovelle ja laita timantit niille kuuluviin paikkoihin jolloin viimmeinen ovi avautuu ja pääset viimmeiseen huoneeseen..!
Huoneen keskellä on koroke jonka päällä on Papurys-käärö. Tämä on se esine jota Lara etsi! Kierrä huoneen toiselle puolelle ja näet seinässä kissan kasvot, se on oikea kohta mennä koroketta kohti! Muuten joko palat tai kuolet piikkeihin... Kun pääset piikkikuvion päälle mene yksi ruutu oikeaan ja kiipeä korokkeen päälle. Poimi käärö parempaan talteen. Palaa samasta kohti takaisin ja kääny vasemmalle, vedä vivusta ja ovi vesihuoneeseen aukeaa. Huomaa että huoneessa on neljä vipua ja oikean vivun seinäkuvio on erillainen kuin muissa. Nyt täytyy enää palata takaisin ulos!!

Takaisin ulos!

Kulje samaa reittiä mitä saavuit takaisin sillä poikeuksella ettei mitään esineitä tai vipuja tarvitse enää käyttää. Valitse siis suorin reitti sokkelossa! Kun saavut huoneeseen jossa on vettä ja poikki menneitä siltoja (huone 30) täytyy sinun hypätä aina vauhdin kanssa siltojen toiselle puolelle ja tarttua sillan reunasta kiinni. Sitten kierrät vain käytäviä pitkin seuraavalle silalle ja niin edespäin kunnes olet huoneen ylimässä kerroksessa. Tulipallo käy kimppuusi (viimmeinen vartio!) mutta kun juokset ulos talosta se menettää voimansa ja kenttä päättyy..!

Onneksi olkoon, olet pelannut juuri läpi kentän Lapyrinth Of Ramal!

Kentässä on myös lisää salaisuuksia (kaikkiaan 5), mutta ne on kätketty sokkelon uumeniin joten etsivä ne kyllä löytää...

   
 



